**Poročilo in program SKI-O**

Sezona 2014/15

V sezoni 2014/15 smo morali koledar prilagajati slabim snežnim razmeram. Tako smo tekmo za DP izvedli na Rogli (8.2.1015), ki je štela tudi za SOL. Poleg te tekme sta za SOL šteli še dve WRE tekmi v sosednji Avstriji. V Ski-O SOL je skupaj sodelovalo 42 tekmovalcev.

Sezona 2015/16

Za sezono 2015/16 smo imeli v planu izvedbo DP in do štirih tekem za SOL. Zaradi pomanjkanja snega (tudi na Kopah, kjer smo planirali DP) smo do tega trenutka izvedli 2 tekmi za SOL in DP na Pokljuki. V primeru snega in prostega termina se bo izvedla še ena tekma za SOL. V Ski-O SOL je do sedaj skupaj sodelovalo 39 tekmovalcev.

V letu 2015 so bila na razpisu pridobljena tudi sredstva za mladinsko in člansko reprezentanco v smučarski orientaciji v znesku 1790 €. Iz sredstev se je kupilo 5 nosilcev, ki so namenjeni za perspektiven kader, ki začenja s smučarsko orientacijo. Preostanek se je namenil za sofinanciranje reprezentance. Zaradi visokih startnin in novega prispevka za IOF sredstva ne bodo zadoščala niti za pokritje le teh. Razliko startnin bodo krili udeleženci sami.

Reprezentanca v sezoni 2015/16

V sezoni 2015/16 smo sestavili člansko in mladinsko reprezentanco. Glavni cilj članske reprezentance je udeležba na tekmah svetovnega pokala ter Evropskem prvenstvu, mladinske pa udeležba na mladinskem svetovnem prvenstvu. Vse te tekme bodo potekale na Vzhodnem Tirolskem v kraju Obertilliach med 28.2. in 5.3.2016, <http://skio2016.at/>. Kot del priprav pa je predvidena tudi udeležba na večjih tekmah v bližnji okolici in izvedba dveh trening kampov, 26.-29.12.2015 ter 23.-24.1., glede na snežne razmere obeh na Pokljuki. Zaradi pomanjkanja snega so do sedaj odpovedali vse tekme predvidene do 6.2. v Avstriji, Italiji in na Madžarskem. Še vedno upamo, da bodo izvedene vsaj nekatere pridvidene tekme v sosednjih državah v februarju.

Sestava reprezentance: Trenutno je v reprezentančnem programu 5 članov, 2 članici in 1 mladinec. Interesa je bilo še nekaj med mlajšimi, vendar smo skupaj s kandidati ter mentorji mnenja, da njihova udeležba na tekmi svetovnega in evropskega prvenstva ne bi pozitivno vplivala na njihov razvoj. Cilji reprezentance na tekmah so: preveriti razliko v tekaškem in orientacijskem smislu do držav srednje Evrope, spremljati razvoj discipline in vzdrževanje stikov. Uvrstitev pa je težko napovedati, saj je tudi zelo odvisno od števila tekmovalcev izven velikih držav (Skandinavije, Rusije, Češke,…).

Sezona 2016/17

Predvidevamo izvedbo DP in do štirih tekem za SOL, skušali se bomo ponovno dogovoriti, da bi dve tekmi šteli tudi za avtrijsko ligo, prav tako pa upamo, da bodo snežne razmere dopuščale izvedbo tekme na še kakšnem novem prizorišču.

Komisija za SKI-O

Iztok Rojc