**POROČILO O ŠOLSKIH TEKMOVANJIH ZA LETO 2015**

V letu 2015 sta bili izvedeni dve šolski tekmovanji.

Prvo tekmovanje **Pokal Slovenije** v sklopu **Slovenia in 3 days** v petek, 5. junija v **Tivoliju**. Predvsem težimo k temu, da se tekmovanje izvede na delovni dan, ko je pouk in je v večjem interesu učiteljev in mentorjev, da pripeljejo na tekmovanje učence in učenke. Drugi vidik je ta, da je orientacija lahka, poteka po mestnem okolju in parkih. Tako tekmovalci nimajo strahu, da bi se izgubili; tisti, ki jih pripeljejo pa nimajo strahu, da bi jih bilo potrebno iskati.

Drugo tekmovanje - **državno orientacijsko tekmovanje**, je potekalo 2. četrtek v mesecu oktobru na **smučišču Cerkno**. Bilo je zelo dobro obiskano, saj je število krepko preseglo 300 udeležencev iz več kot 40 šol. Tekmovanje je teklo po usklajenem urniku in bili smo do minute natančni. AOP je vodil Sandi Kmetič, registracijo Nataša Aljančič s svojo ekipo, start Nejc Zorman, medtem ko je nad vsem bedel Andraž Drešček iz OK Azimuta. OK Azimut je poskrbel za vso logistiko, trasiranje, pripravo in tisk kart, postavitev KT in celotno logistično organizacijo skupaj s prevozom udeležencev s sedežnico od parkirišča do vrha smučišča.

Na tekmovanju je bila prisotna Mateja Reberšak z Zavoda Planica. Rezultate smo razglasili posamično in ekipno. Prav tako smo podelili pokale za najboljše šole. Žal se je izkazalo, da moramo nagradam nameniti več pozornosti (nismo jih imeli za ekipne rezultate). Morda bi v prihodnje razglasili, vsaj predstavili tudi 4., 5. in 6. v posamezni kategoriji.

Spletna stran šolska orientacijska tekmovanja - [sot.si](http://sot.si/), še deluje, a bi jo bilo potrebno bolj ažurirati.

Tekmovanje je našlo svoje mesto v koledarju in mislim, da vsi tekmovalci čakajo nanj, kot seveda tisti, ki ga pripravljamo.

Zapisal:

Aleš Ferenc